времето (т.е. датата на изтичане е работният ден, следващ деня, в който не се провежда търговска сесия). Конвенцията за отчитане на времето за опции е следната: срокът до падежа за n-месечна опция е n месеца. Когато опциите изтичат в ден, в който не се провежда търговска сесия, датата на изтичане е работен ден, който институциите определят съгласно общоприетите пазарни практики.
 н)
 Всички извънборсови опции се третират, както следва:
 —
 като американски при капиталови инструменти на едно лице и при стоки;
 —
 като европейски при капиталови индекси, валути и суапции.
 о)
 При всички опции се изключва премията от изчисленията на първоначалната пазарна стойност, така че опциите се считат за непокрити.
 п)
 Що се отнася до портфейлите за корелационно търгуване, IM обозначава показателите за риска, които се получават при изчисленията по вътрешен модел за портфейлите за корелационно търгуване съгласно член 377 от Регламент (ЕС) No 575/2013. Посочено е в раздела за всички ценови рискове в приложение VI към настоящия регламент за изпълнение.
 р)
 При позициите, които са деноминирани в обща основна валута, но включват един или повече инструменти, деноминирани в друга валута, първоначалната пазарна оценка се конвертира в общата основна валута на портфейла, като се използва съответният валутен спот курс в края на датата на включване в търговския портфейл (13 октомври 2016 г.). Общата основна валута на портфейла, използвана при конвертирането на първоначалната пазарна оценка, се използва и за печалбата и загубата, показателите за риска и стресираните стойности (VaR, sVaR, изискването за допълнителния риск от неизпълнение и миграционния риск, всички ценови рискове), като се използва подходящият валутен курс.
 с)
 При включването на позициите в търговския портфейл институциите трябва да следват съответните пазарни конвенции, освен ако не е посочено друго. В следващите раздели дълга позиция означава покупка, а къса позиция — продажба. Съгласно стандартните пазарни практики при суаповете за кредитно неизпълнение дълга позиция означава покупка на защита, а къса позиция — продажба на защита.
 т)
 Когато даден инструмент е обект на корпоративно действие, включително изкупуване от страна на емитента или неизпълнение, или други подобни действия, институциите изключват този инструмент от портфейла, заедно с всички свързани с него суапове за кредитно неизпълнение или опции.
 у)
 „Най-актуална серия“ означава серията на индекса, която е най-ликвидната и търгуема серия от конкретния индекс, която е налична на пазара. Институциите предоставят информация за избраната от тях серия на индекса, заедно с информацията за резултатите, в съответното поле в образците.
 ф)
 Европейският междубанков лихвен процент (EURIBOR) е лихвеният процент, който Европейският институт за паричните пазари (European Money Markets Institute) изчислява за различните падежи на междубанковите срочни депозити в евро.
 х)
 Лондонският междубанков лихвен процент (LIBOR) е лихвеният процент, който Междуконтиненталната борса (Intercontinental Exchange) изчислява за различните падежи на междубанковите срочни депозити в различни валути.
 Раздел 1: Портфейли, които не са предназначени за корелационно търгуване
 НОМЕР НА ПОРТФЕЙЛА
 РИСКОВ ФАКТОР
 ПОРТФЕЙЛИ
 ВАЛУТА
 ИЗИСКВАНИ ПОКАЗАТЕЛИ ЗА ИЗМЕРВАНЕ НА РИСКА
 Портфейли от капиталови инструменти
 1
 КАПИТАЛОВИ ИНСТРУМЕНТИ
 Фючърси върху капиталови индекси
 Дълга делта
 —
 Дълга позиция в 30 договора за фючърси върху индекс FTSE 100, АТМ*, последна дата на търговия — 17